sa harap ng ganyang mga adhika, katakataka kaya na nang mabago ang pamahalaan, pagkalaganap dito ng kautusang nagpapahintulot sa mga bayan bayan ng malayang pagpili sa kanikanilang pinuno; katakataka kaya na maisipan ni kapitang memo na samantalahin ang pagkakataon sa pagbabakasakaling siya ang mahalal na presidente sa kanyang bayan? alam ni kapitang memo na lubhang marami ang kanyang kaaway; na ang kanyang kabangisan ng panahong lumipas ay di pa nalilimot ng mga manghahalal; na ang takot at pangingilag sa kanya ay di pa nakakatkat sa mga apdo ng karamihan; na ang kanyang kalupitan sa pamumuno ay sariwang sariwa sa kanilang alaala. batid ni kapitang memo ang lahat ng iyan. at iyan ang mga dahil kung bakit siya'malaon ding nabalisa at nagalinlangan, bago natuluyang magharap ng kanyang kandidatura sa nalalapit na halalan. dapwa'hindi ang isang kapitang memo ang uurong. bakit ba hindi niya titikman? ay ano kun sakali ma'siya'matalo? hindi ba siya datihan sa pagkatalo.